**51. Képfestés háztartási anyagokkal**

**Anyagok**

vöröskáposztalével átitatott szűrőpapírlapok, kb. 20 × 20 cm

sósav, 1 mol/dm3

háztartási ecet, 10% (v/v)

nátrium-hidrogén-karbonát, 2 mol/dm3

nátrium-hidroxid-oldat, 4 mol/dm3

**Eszközök**

üveglap, kb. 20 × 20 cm

fültisztító pálcikák

főzőpohár, 100 cm3-es, 4 db

**A kísérlet végrehajtása**

A lila papírlapot helyezd rá egy üveglapra. Készíts elő négy fültisztító pálcikát, és művészkedj! Minden oldathoz másik pálcikát használj.

**a)** Az **S** feliratú pohárban sósav van. Mártsd bele a fültisztítót az oldatba és rajzolj vele a papírlapra. Milyen színű rajzot kapsz?

**b)** Az **E** feliratú pohárban háztartási ecet van. Mártsd bele a fültisztítót az oldatba és rajzolj vele a papírlapra. Milyen színű rajzot kapsz?

**c)** Az **SZ** feliratú pohárban szódabikarbóna (nátrium-hidrogén-karbonát) oldata van, Mártsd bele a fültisztítót az oldatba és rajzolj vele a papírlapra. Milyen színű rajzot kapsz?

**d)** Az **L** feliratú pohárban lúgkőből (nátrium-hidroxid) készült oldat van, Mártsd bele a fültisztítót az oldatba és rajzolj vele a papírlapra. Milyen színű rajzot kapsz?

**Tapasztalat**

**a)**

**b)**

**c)**

**d)**

**Magyarázat**

**Biztonsági tudnivalók és hulladékkezelés**

* A kísérlet elvégzése – a viszonylag tömény nátrium-hidroxid-oldat használatán kívül –veszélytelen.
* A nátrium-hidroxid-oldat használata csak védőszemüveg és védőkesztyű viselésével megengedett.
* A maradék oldatok a lefolyóba önthetők.

**Forrás:**

* Riedel Miklós; Rózsahegyi Márta; Szalay Luca; Wajand Judit: Tanulói feladatlapok *A kémiai kísérletek az általános iskolákban* című jegyzethez. Alkotó szerkesztő: Szalay Luca. ELTE, Budapest, 2016.